
Budapest Főváros XIV. Kerület Zugló
Alpolgármestere
Szám: 123-186/2020.
Nyilvános ülésen tárgyalandó!  

Napirend száma: ……………….
Gazdasági Bizottság 
2020.               ülésére 
Tisztelt Bizottság!

Tárgy:

Értesítés előtt elkezdett munka kérelmének elfogadása, és a támogatási szerződés megkötése
(Budapest XIV. kerület, Szugló u. 80. (31754/3 hrsz.)
I. Előzmények

Budapest Főváros XIV. Kerület Zugló Önkormányzata (a továbbiakban: Önkormányzat) 33/2018.(XII. 21.) Önkormányzati rendelete alapján az Önkormányzat Képviselő-testületének Tulajdonosi és Közbeszerzési Bizottsága (a továbbiakban: Tulajdonosi és Közbeszerzési Bizottság) pályázatot (a továbbiakban: pályázat) írt ki, a Budapest XIV. kerület területén épült, legalább 6 lakásos társasházak és lakásszövetkezeti épületek részére nyújtandó felújítási célú vissza nem térítendő támogatásra. Az Önkormányzat Tulajdonosi és Közbeszerzési Bizottsága 129/2019. (V. 17.) határozatában a pályázat kiírását elfogadta. A Budapest Főváros XIV. Kerület Zugló Önkormányzata Képviselő-testület 2019. november 28-i ülésén a 407/2019. (XI. 28.) számú határozatában a támogatást elnyert pályázatokról döntött. 
Budapest Főváros XIV. Kerület Zugló Önkormányzata 2018 évi költségvetésről szóló 33/2018 (XII.21.) Önkormányzati rendelet 10. melléklet 45. sora a Társasházak és szövetkezeti házak felújítási támogatása vissza nem térítendő támogatása címen 300 000 000 Ft-ot biztosított.

A 1145 Budapest, Szugló u. 80. társasház beadta pályázatát 2019. 06. 27-én a pályázat lebonyolítójaként közreműködő Zuglói Városgazdálkodási Közszolgáltató Zrt.-hez (továbbiakban ZVK Zrt.), és a benyújtott pályázat mind tartalmi és mind formai követelményeknek megfelelt. 
A ZVK Zrt. 2019. 12. 20-án a SZOLG/345-4/2019. iktatószámú levelében értesítette a 1145 Budapest, Szugló u. 80. társasházat az elnyert támogatási összegről (2.584.291 Ft), és a felújítási munkáról (tetőszerkezet részleges felújítása), valamint a támogatási szerződés megkötésének lehetőségéről. (2. melléklet) 

2020. 03. 12-én-a társasház közös képviselője Pusztai Péter méltányossági kérelmében arról tájékoztatta a ZVK Zrt.-t, hogy a társasház 2019 augusztusának elején egy 3 napos non-stop esőzést követően az állagában egyébként teljes mértékben megromlott tűzfal beomlott, amit haladéktalan intézkedés keretében azonnal meg kellett csináltatni. A tűzfal helyreállításának költsége 1.980.692 Ft már kifizetésre került, amit el szeretnének számolni a támogatási keretösszeg terhére. (3. sz. melléklet)
A végfal javításáról készült számla a mellékletben látható. (4. melléklet) 
A társasház végfalának rossz állapotáról statikai szakvélemény készült.(5. melléklet)

II. Vélemények

Tekintettel arra, hogy a társasház értesítette a ZVK Zrt-t a munka megkezdéséről és ezt statikai szakvélemény is alátámasztja, valamint a társasház bekerült a nyertes pályázatok közé, ezért a ZVK Zrt. javasolja a kérelem elfogadását, és a támogatási szerződés megkötését.
A Jogi Osztály véleménye: Az előterjesztésben közölt adatok, egyéb információk alapján az előterjesztéshez észrevételt nem tesz. 
III. Döntési javaslat 

 
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján - figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester elfogadja az előterjesztés 1. számú mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. tv. 47. § (1)-(2) bekezdései alapján egyszerű szótöbbség szükséges.

Budapest, 2020. április 








Hajdu Flórián

alpolgármester

Mellékletek felsorolása: 

1. melléklet: határozati javaslat 
2. melléklet: értesítés pályázat elbírálásáról
3. melléklet: méltányossági kérelem a felújítási munka megkezdéséről 

4. melléklet: kifizetett számla 
5. melléklet: statikai szakvélemény kivonat

A mellékletek a www.govcenter.hu felületen elérhetőek. 

Előterjesztést készítette: 

Zuglói Városgazdálkodási és Közszolgáltató Zrt.
Jogi Csoport
Ecker Imre

1. melléklet 123-         /2020. előterjesztéshez

Határozati javaslat

Budapest Főváros XIV. Kerület Zugló Önkormányzat Képviselő-testülete
...../2020. (
) önkormányzati határozata
Értesítés előtt elkezdett munka kérelmének elfogadásáról, és a támogatási szerződés megkötéséről
 (Budapest XIV. kerület Szugló u. 80. (31754/3 hrsz.)
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy:

1. Budapest Főváros XIV. Kerület Zugló Önkormányzat Képviselő-testülete jogkörében eljárva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre  és a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Gazdasági Bizottság hatáskörét visszavonja és úgy dönt, hogy a Budapest XIV. kerület területén épült legalább 6 lakásos társasházak és lakásszövetkezeti épületeknek nyújtható, vissza nem térítendő felújítási támogatási pályázat keretében a 1145 Budapest, Szugló u. 80. társasház kérelmét elfogadja, és hozzájárul a támogatási szerződés megkötéséhez. 
Felkéri a ZVK Zrt.-t a pályázó értesítésére. 

Határidő: 2020. május 15. 
Felelős:     Baracskai Gábor vezérigazgató - ZVK ZRT

